તમે જો લગ્નમાં કે કોઈ અન્ય તહેવાર પ્રસંગે થોડું જુંદું ડ્રેસિંગ કરવા માંગતા હો તો ટેરાકોટા જ્વેલરી એક ઉત્તમ વિકલપ બની રહે છે વળી તમે જ્વેલરીના શોખીન હો અને નવા સ્ટાઇલિશ જ્વેલરી ક્લેક્શન માટે કંઇક નવું જ લેવા માગતાં હો તો ટેરાકોટા જ્વેલરી તમારું મન મોહી લશે. ભારતીય સ્ત્રીઓનો ઘરેણાં પ્રેમ તો આમ પણ જગજાહેર છે. સ્ત્રીઓને કોઈ પણ પ્રકારની જ્વેલરી ગમતી હોય છે તે પછી ગોલ્ડ, પ્લેટિનમ કે સિલ્વરની મોંઘી જ્વેલરી હોય કે પછી બિડ્સ અથવા સ્ટોનની ફન્કી જ્વેલરી હોય. જ્વેલરી સ્ટાઇલિશ અને નવતર હોય તો મોટી વયની સ્ત્રીઓથી માંડીને કોલેજ ગોઇંગ યુવતીઓને ગમે જ છે.